מי יתחיל עם טלי הוד?

## עלילה

גור ואוח מאוהבים באותה ילדה, טלי הוד. ורבים מי יזכה בה.

מספר סצנות: **2**.

זמן: **4:16** דקות.

אוח: ששש...

גור: וואו!

אוח: גור, אולי שקט?

גור: וואו!

אוח: גור, תחליף הילוך.

גור: וואו!

אוח: מה זה, גור? מה ראית שם?

גור: אתה לא מאמין, ראיתי את מלכת הכיתה...

גור ואוח: טלי הוד!

גור: הילדה הראשונה בעולם עם אף הידראולי.

אוח: וואו, איזה יפה היא.

גור: איזה יפה.

אוח: איזה שובל כזה של ריח היא משאירה אחריה תמיד.

גור: איזה שובל...

אוח: איזה חיוך מושלם יש לה.

גור: איזה חיוך, עם גשר ורסן וגומיות.

אוח: היי, גור, אל תצחק על טלי הוד.

גור: לא צחקתי על טלי הוד, רק אמרתי שיש לה גשר עם רסן וגומיות, ככה.

אוח: גור, זה רק בשביל שעוד כמה שנים היא תהיה עוד יותר יפה.

גור: כן, ואז כולם יוכלו להגיד "טלי עוד יותר יפה, עוד, עוד, עוד, עוד!"

אוח: גור, אמרתי לך, אל תצחק על טלי הוד.

גור: טוב, לא צחקתי על טלי "עוד"

אוח: צחקת עליה עכשיו?

גור: לא.

אוח: ועכשיו?

גור: לא.

גור: אתה צחקת עליה עכשיו!

אוח: אני? מה פתאום?

גור ואוח: אתה צחקת עליה עכשיו!

אוח: טוב, אני מוכרח לצאת ולהתחיל איתה.

גור: רגע, מה, אתה אוהב את טלי הוד?

אוח: "אוהב"? לא צריך להפריז, אני מחבב אותה פלוס, פלוס, פלוס… פלוס, פלוס.

גור: רגע אוח.

אוח: מה?

גור: לפני שתלך, כדאי שתדע משהו.

אוח: מה?

גור: יש עוד מישהו שאוהב את טלי הוד.

אוח: איזו תדהמה! עוד מישהו שאוהב את טלי הוד?

גור: כן.

אוח: גור, כשאני אתפוס את ה"עוד מישהו" הזה, אני אפרק לו ת'צורה, אני אפרק אותו לשניים, אני אמרוט לו את כל הנוצות, אני אחלק אותו לשניים, בלי שארית. גור.

גור: לא, לא, לא... בבקשה…

אוח: איזה מזל שאתה החבר הכי טוב שלי, מזל שגילית לי שיש לי עוד מתחרה, גור, עכשיו רק תגיד לי איך קוראים לו כדי שאני אטפל בו.

גור: טוב, רק תבטיח לי שנישאר חברים הכי טובים, טוב?

אוח: בטח, גור, אחרי מה שאמרת לי עכשיו.

גור: קוראים לו… גור.

אוח: איזה שם מצחיק!

גור: מה כל כך מצחיק בשם שלי?

אוח: אתה לא תבין, אתה עדיין גור.

אוח: רגע, זה אתה?

גור: אה... כן.

אוח: איך אתה לא מתבייש?

גור: תעזוב אותי, אני רוצה לצאת איתה, אני רוצה…

גור: עצור! תראה איך אנחנו נראים.

אוח: נכון, אנחנו שסועים ומפולגים מבפנים, האם ייתכן שניתן לבחורה להרוס את קשר הידידות האמיץ שנרקם בינינו במשך השנים?

גור: כן, אני יוצא אליה.

אוח: חכה רגע, גור, לאן אתה הולך? אתה לא מבין שיש כאן בעיה? שנינו מאוהבים באותה ילדה.

גור ואוח: טלי הוד!

אוח: ובבעיה קשה קובע ה"שה"

גור ואוח: ש…לוש.

אוח: אחד-אפס, שתיים-אפס, שלוש-אפס.

גור: יש, ניצחתי! אני הולך לראות את טלי הוד, אני הולך לראות את טלי הוד. אני הולך לראות את טלי הוד, אוי ואבוי, אוח, אתה חייב לעזור לי.

אוח: מה קרה, גור?

גור: אני לא נראה מספיק.

אוח: אוי, אתה נראה מספיק, גור, בוא, בוא, אני אעשה אותך שתראה מספיק מאוד.

גור: באמת?

אוח: הנה, ככה, תוריד את המשקפיים.

גור: אבל ככה אני לא רואה כלום.

אוח: כן, אבל ככה אתה נראה הרבה יותר מושך. חכה שנייה, אני גם אביא לך את הבושם הסודי שלי להתחלה עם בנות.

גור: וואו, תודה.

אוח: הנה, גור.

גור: וואו, מה זה?

אוח: זה בושם מיוחד, אם טלי הוד תריח את זה, היא תימשך אליך כמו זבוב למראה.

גור: וואו, תודה, אוח.

אוח: אין בעד מה, רק תיזהר מה… דלת.

אוח: שיהיה בהצלחה, גור.

### **סצנה שנייה:**

גור: היי, אוח.

אוח: היי, גור, נו, איך היה?

גור: אל תשאל, היא ברחה ממני.

אוח: מה? היא לא אהבה את הבושם המיוחד שנתתי לך?

גור: לא, זה בכלל לא זה, אני פשוט באתי ואמרתי לה "שלום, טלי הוד!" ואז היא נבהלה מההד הזה שיש לי בקול וברחה.

אוח: טוב, נו, לא נורא, ממילא יש לה גשר ורסן וגומיות כאלה בשיניים.